Sudanul de Sud se pregătește pentru val de căldură cu temperaturi care ar putea ajunge la 45 de grade Celsius.
Toate școlile au primit ordin să se închidă. Copiii ar trebui să rămână acasă în timp este estimat ca vremea extremă poate dura cel puțin două săptămâni, informează autoritățile.
Autoritățile au transmis că deja au fost raportate decese din cauza căldurii excesive.
O parte dintre locuitorii capitelei Juba s-au sufocat luni fără ventilatoare din cauza întreruperilor de energie electrică cauzate de căldură.
Ministerele Educației, Sănătății și Mediului au declarat sâmbătă că toate școlile vor fi închise începând de luni din cauza "pericolelor grave pentru sănătate" pe care le reprezintă pentru elevi. Declarația ministerelor nu a precizat când se vor redeschide școlile, dar după o ședință de informare cu autoritățile, doi profesori au declarat pentru BBC că orele vor fi reluate pe 3 aprilie.
Oamenii sunt puternic afectați
Locuitorii din Sudanul de Sud au descris luni condiții dificile.
"Această căldură este foarte gravă și ne afectează cu adevărat munca", a declarat Wadcon Saviour Lazarus, șef al unui ONG național.
"Din cauza acestei călduri nu ne putem deplasa dintr-un loc în altul. Venim la birou devreme și plecăm târziu pentru a evita căldura", a mai spus Wadcon Saviour Lazarus.
Un locuitor din Juba, Ayaa Winnie Eric, a declarat: "Iau multă apă pentru a mă menține hidratată. De asemenea, port haine ușoare care nu absorb căldura și evit să merg pe jos în soarele fierbinte".
Musulmanii, care reprezintă aproximativ 6,2 % din populația țării, au fost afectați în mod deosebit, deoarece mulți dintre ei respectă Ramadanul - o lună de post. Prin urmare, ei nu au voie să bea apă sau orice alte lichide pentru a se hidrata în timpul zilei.
Fiți la curent cu ultimele noutăți. Urmăriți DCNews și pe Google News